પુસ્તકમાં જણાવ્યા અનુસારમાં સેનાએ કારગિલમાં ઘૂસણખોરી કરી તેના પાંચ મહિના સુધી શરીફને તેમની કશી ખબર નહોતી. માર્ચ 1999માં લાહોર કરાર માટે વાજપેયીએ બસયાત્રા કરી, ત્યાં સુધીમાં પાકિસ્તાને સેનાએ ખેલ પાડી પણ દીધો હતો. આખરે 17મી મેના રોજ શરીફને જાણકારી આપવામાં આવી. ત્યારે પણ મભમ વાતો જ કરવામાં આવી. કાશ્મીરની સ્વતંત્રતા યુદ્ધના લડવૈયાઓ આગળ છે અને પાછળ પાકિસ્તાની સેના છે તેવી જ વાત કરવામાં આવી હતી. સેનાએ એલઓસી ક્રોસ કરીને ઘૂસણખોરી કરી છે તે વાત કહેવાઇ નહોતી. મિયાં મુશર્રફને કલ્પના નહોતી, પણ એકવાર ભારતને ઘૂસણખોરીની જાણ થઈ તે પછી આક્રમક ભાષામાં જવાબ આપવામાં આવ્યો હતો. હવે મુશર્રફ અને તેની સેના બરાબરની ફસાઇ ગઇ હતી. ભૂંડા હાલે કારગિલમાંથી તેમને ખદેડી દેવાશે તે સ્પષ્ટ થઇ ગયું હતું. મુશર્રફે હવે ચાલાકી કરી અને સેનાની આબરૂ ના જાય તે માટે ઠીકરું નવાજના માથે ફોડવાની કોશિશ કરી હતી. આખલો મામલો વડાપ્રધાન પર નાખી દેવાયો અને નવાઝ શરીફે અમેરિકાનું શરણું લીધું.